નવસારી કૃષિ યુનિવર્સિટીના ઓડિટોરિયમ હોલ ખાતે જિલ્લાની એક હજાર ઉપરાંત મહિલાઓનો અનોખો મેળાવડો યોજાયો હતો. દક્ષિણ ગુજરાતમાં કૃષિ યુનિવર્સિટીના ખેડૂતોના સાથેનો સંયોગના કારણે કૃષિક્રાંતિ આવી છે. જેમાં મહિલા કૃષિકારોનો મહત્વનો ફાળો રહ્યો છે. મહિલાઓને પ્રોત્સાહિત કરવા વિશ્વ મહિલા દિન ઉજવણીના ભાગરૂપે મહિલા સંમેલનમાં ખેતી,પશુપાલન ક્ષેત્રે અગ્રેસર મટવાડના કેસીબેન પટેલ, ચૌંઢાના પ્રેમીલાબેન ગાંવિત, આટના રેખાબેન પટેલ, અબ્રામાના બેલાબેન પટેલ, વાંગણના અલ્પ નાબેન પટેલનું મહાનુભાવોના હસ્તે શાલ ઓઢાડીને સન્માન કરવામાં આવ્યું હતું.